87ਵੇਂ ਅਕਾਦਮੀ ਇਨਾਮ
87ਵੇਂ ਅਕਾਦਮੀ ਇਨਾਮ ਸਮਾਗਮ ਅਕੈਡਮੀ ਔਫ ਮੋਸ਼ਨ ਪਿਚਰਸ ਐਂਡ ਸਾਇੰਸਿਸ (AMPAS) ਦੁਆਰਾ 2014 ਦੀਆਂ ਫਿਲਮਾਂ ਨੂੰ ਸਨਮਾਨਿਤ ਕਰਨ ਲਈ ਹੌਲੀਵੁੱਡ, ਕੈਲੀਫ਼ੋਰਨੀਆ ਦੇ ਡੌਲਬੀ ਥਿਏਟਰ ਵਿੱਚ 22 ਫਰਵਰੀ 2015 ਨੂੰ ਕੀਤਾ ਗਿਆ। ਸਮਾਗਮ ਦੇ ਦੌਰਾਨ ਏਐਮਪੀਏਐਸ ਨੇ ਅਕਾਦਮੀ ਇਨਾਮ ਜਿਨ੍ਹਾਂ ਨੂੰ ਔਸਕਰ ਵੀ ਕਿਹਾ ਜਾਂਦਾ ਹੈ, ਕੁਲ 24 ਸ਼੍ਰੇਣੀਆਂ ਵਿੱਚ ਇਹ ਇਨਾਮ ਵੰਡੇ। ਇਸ ਸਮਾਗਮ ਦਾ ਅਮਰੀਕਾ ਦੇ ਵਿੱਚ ਟੈਲੀਵਿਜ਼ਨ ਦੇ ਉੱਪਰ ਏਬੀਸੀ ਦੁਆਰਾ ਪ੍ਰਸਾਰਿਤ ਕੀਤੇ ਗਏ। ਇਸਦੇ ਨਿਰਮਾਤਾ ਨੀਲ ਮੇਰਨ ਅਤੇ ਕ੍ਰੇਗ ਜ਼ਾਦਾਨ ਸਨ ਅਤੇ ਇਸਨੂੰ ਨਿਰਦੇਸ਼ਿਤ ਹਮਿਸ਼ ਹਮਿਲਟਨ ਨੇ ਕੀਤਾ। ਅਦਾਕਾਰ ਨੀਲ ਪੈਟਰਿਕ ਹੈਰਿਸ ਨੇ ਇਸ ਸਮਾਗਮ ਦੀ ਪਹਿਲੀ ਵਾਰ ਮੇਜ਼ਬਾਨੀ ਕੀਤੀ। ਇਸਦੇ ਨਾਲ ਹੀ ਸੰਬੰਧਿਤ ਇੱਕ ਹੋਰ ਸਮਾਗਮ ਵਿੱਚ ਅਕਾਦਮੀ ਨੇ 8 ਨਵੰਬਰ 2014 ਨੂੰ ਹੌਲੀਵੁੱਡ ਅਤੇ ਹਾਈਲੈਂਡ ਕੇਂਦਰ ਦੇ ਬੌਲਰੂਮ ਵਿੱਚ ਗਵਰਨਰਸ ਇਨਾਮ ਵੰਡੇ ਗਏ। 7 ਫਰਵਰੀ 2015 ਨੂੰ ਬੇਵੇਰਲੀ ਹਿੱਲਸ, ਕੈਲੀਫ਼ੋਰਨੀਆ ਦੇ ਬੇਵੇਰਲੀ ਵਿਲਸ਼ਾਇਰ ਹੋਟਲ ਵਿੱਚ ਤਕਨੀਕੀ ਪ੍ਰਾਪਤੀਆਂ ਲਈ ਅਕਾਦਮੀ ਇਨਾਮ ਵੰਡੇ ਗਏ ਅਤੇ ਇਹਨਾਂ ਦੀ ਮੇਜ਼ਬਾਨੀ ਮਾਰਗਟ ਰੋੱਬੀ ਅਤੇ ਮਾਈਲਸ ਟੈੱਲਰ ਨੇ ਕੀਤੀ। ਬਰਡਮੈਨ ਅਤੇ ਦਾ ਗਰੈਂਡ ਬੁਡਾਪੇਸਟ ਹੋਟਲ ਦੋਹਾਂ ਫਿਲਮਾਂ ਨੇ ਚਾਰ-ਚਾਰ ਅਕਾਦਮੀ ਇਨਾਮ ਜਿੱਤੇ ਅਤੇ ਬਰਡਮੈਨ ਨੂੰ ਤਾਂ ਅਕਾਦਮੀ ਇਨਾਮ ਵੀ ਮਿਲਿਆ। ਬਾਕੀ ਜੇਤੂ ਫਿਲਮਾਂ ਵਿੱਚ ਹਿਪਲੈਸ਼ (3 ਇਨਾਮ), ਅਮੈਰੀਕਨ ਸਨਿਪਰ, ਬਿੱਗ ਹੀਰੋ 6, ਬੁਆਏਹੁੱਡ, ਸਿਟੀਜਨਫੋਰ, ਕ੍ਰਾਈਸਿਸ ਹੌਟਲਾਇਨ: ਵੇਟਰਨਸ ਪ੍ਰੈੱਸ 1, ਫੀਸਟ, ਇਦਾ, ਦਾ ਇਮੀਟੇਸ਼ਨ ਗੇਮ, ਇੰਟਰਸੈੱਲਰ, ਦਾ ਫੋਨ ਕਾਲ, ਸੇਲਮਾ, ਸਟਿੱਲ ਐਲਿਸ ਅਤੇ ਦਾ ਥਿਉਰੀ ਔਫ ਐਵਰੀਥਿੰਗ (ਹਰੇਕ ਨੂੰ 1-1 ਇਨਾਮ) ਦੇ ਨਾਂ ਪ੍ਰਮੁੱਖ ਸਨ। ਅਕਾਦਮੀ ਇਨਾਮਾਂ ਦੇ ਟੈਲੀਵਿਜ਼ਨ ਪ੍ਰਸਾਰਣ ਨੂੰ ਅਮਰੀਕਾ ਵਿੱਚ ਲਗਭਗ 37 ਮਿਲੀਅਨ ਦਰਸ਼ਕਾਂ ਨੇ ਦੇਖਿਆ।